
भू-स्थानिक ए.आई. मॉडल, एकीकरण व इन्फरेंस ऑर्केस्ट्रेशन के लिए एक टूल तथा भूस्खलन संवेदनशीलता एवं जोखिम मानचित्रण हेतु एक ग्राफिकल यूज़र इंटरफ़ेस का डिज़ाइन एवं विकास

भारतीय प्रौद्योगिकी संस्थान दिल्ली भू-स्थानिक कृत्रिम बुद्धिमत्ता आधारित भूस्खलन संवेदनशीलता एवं जोखिम मानचित्रण हेतु संस्थान के साथ साझेदारी में परिसर आधारित (परिसर में स्थापित एवं संचालित किए जाने वाले) एक टूल के डिज़ाइन और विकास हेतु इच्छुक उद्योगों और स्टार्टअप्स से रुचि की अभिव्यक्ति (EoIs) आमंत्रित करता है।
प्रस्तावित परिसर आधारित टूल भू-स्थानिक तथा ए.एल./एम.एल. मॉडलों के विकास एवं एकीकरण, मॉडल-इन्फेरेंस वर्कफ्लो के समन्वय, स्थानिक डेटासेट एवं मॉडल आउटपुट के प्रबंधन तथा दृश्यांकन और एक सहज ग्राफिकल यूज़र इंटरफ़ेस की सुविधा उपलब्ध कराने में सहायक होगा। यह प्लेटफ़ॉर्म उपयोगकर्ताओं को भूस्खलन संवेदनशीलता एवं जोखिम आकलन संबंधी कार्यों को व्यवस्थित और निष्पादित करने, इन्फेरेंस प्रक्रियाओं की निगरानी करने, इंटरैक्टिव मानचित्रों एवं डैशबोर्ड के माध्यम से परिणामों का दृश्यांकन करने तथा आउटपुट निर्यात करने में सक्षम बनाएगा।
रक्षा अनुसंधान एवं विकास संगठन (डी.आर.डी.ओ.) द्वारा वित्तपोषित इस परियोजना में आई.आई.टी. दिल्ली प्रमुख अन्वेषक के रूप में मुख्य संस्थान होगा, जबकि चयनित उद्योग/स्टार्टअप प्रौद्योगिकी विकास एवं कार्यान्वयन भागीदार के रूप में सह- प्रमुख अन्वेषक के रूप में कार्य करेगा।
इच्छुक संगठनों से अनुरोध है कि वे इस विज्ञापन की तिथि से 15 दिनों के भीतर निम्नलिखित लिंक पर उपलब्ध आवेदन प्रपत्र भरकर परियोजना में भागीदारी हेतु अपनी सहमति प्रस्तुत करें:
आवेदन लिंक: https://forms.gle/h53WPC3BgTwag2gz9
चयनित आवेदकों को गोपनीयता-सह-अप्रकटीकरण करार (CNDA) करना होगा, जिसके पश्चात् विस्तृत प्रस्ताव हेतु अनुरोध दस्तावेज़ एवं संबंधित परियोजना की जानकारी साझा की जाएगी। EoI दस्तावेज़ में दिए गए विवरणों के आधार पर, चयनित आवेदकों को निर्धारित अवधि के भीतर विस्तृत तकनीकी एवं वित्तीय प्रस्ताव (दो अलग-अलग निविदाओं के रूप में) प्रस्तुत करने के लिए आमंत्रित किया जाएगा।
निर्धारित आवेदन प्रपत्र (गूगल फॉर्म) अथवा पोर्टल के अतिरिक्त किसी अन्य माध्यम से प्रस्तुत आवेदन स्वीकार नहीं किए जाएंगे। 
